താലിബാനെ പിന്തുണച്ച് സമൂഹമാധ്യമങ്ങളില് കുറിപ്പ് 14 പേര് അറസ്റ്റില് ഗുവാഹത്തി താലിബാനെ പിന്തുണച്ച് സമൂഹമാധ്യമങ്ങളില് ഇടപെട്ട 14 പേര് അസമില് അറസ്റ്റിലായി. വെള്ളിയാഴ്ച രാത്രിയായിരുന്നു അറസ്റ്റ്. ഇവര്ക്കെതിരെ യുഎപിഎ അടക്കമുള്ള വകുപ്പുകള് ചുമത്തിയതായി പൊലീസ് അറിയിച്ചു. സമൂഹമാധ്യമങ്ങളില് ഇടപെടുന്നവര് ഇത്തരം കാര്യങ്ങള് ശ്രദ്ധിക്കണമെന്നും, പൊലീസ് നിരന്തരം നിരീക്ഷിച്ച് വരികയാണെന്നും സ്പെഷ്യല് ഡിജിപി ജി പി സിങ് പറഞ്ഞു. കംരുപ്, ധുബ്രി, ബാര്പെട്ട ജില്ലകളില്നിന്ന് രണ്ടുപേരെ വീതവും ധാരങ്, കഛാര്, ഹെയ്ലകണ്ടി, സൗത്ത് സല്മാര, ഹോജായ്, ഗോള്പാര ജില്ലകളില്നിന്ന് ഓരോരുത്തരെയുമാണ് പൊലീസ് അറസ്റ്റു ചെയ്തത്.